شەفەق نیوز/ بەشیر حەداد جیگر دوویەم سەرۆک
ئەنجومەن نۆێنەران، ئمڕوو دووشەممە، دووپاتکرد ک هەرێم کوردستان ئامادەیی خوەی ئەرا
جیوەجیکردن پابەندیە دەستووریەگانی وەرانوەر حکومەت فیدڕاڵی نیشادا، و ئاماژە کرد
ک دانوستانەگان لەناوبەین بەغداد وهەولێر رەسینە نزیکەوبوین خاسیگ ئەرا چارەسەرکەردن
ناکۆکیەگان.
حەداد لە بەیاننامەیگ رەسیە ئاژانس شەفەق نیوز
وت: هەرێم کوردستان ئامادەیی خوەی ئەرا جیوەجیکردن پابەندیە دەستووریەگانی وەرانوەر
حکومەت فیدڕاڵی نشاندا، وەرانوەر رێزگردن بەغداد ئەرا گشت پابەندیە یاسایی و دەستووریەگانی
وەرانوەر هەرێم.
و دووپاتکرد لە گرنگی خەسەوکردن دانووستانەیل
ئەرا چارەسەرکەردن باوەتەگان تا بڕەسنە رێککەفتن هاوبەشیگ و نزیکەوبوین لە بۆچوونەگان
و وەپشتسەرناین ناکۆکیەگان لەی قۆناغ سەختە ک  
رەنج و تەقەلای زیاتر و و هاوکاری لە گشتی خوازێد.
حەداد وتیش؛ تا ئیسە دانوستانەگان وەردەوامن،
و هەردوگ لاگە فرە لە رێککەفتن هاوبەشیان نزیکن، و ئومیدخوازیمن بڕەسنە چارەسەریەیلیگ
پیشەیی لە چوارچێوەی یاسای رێککەفتنیگ یەکسانی لەناوبەین هەولێر و بەغداد بکەفێدە
بەرژەوەندی نیشتمانی باڵا، و هەردوگ لاگە پابەند وە جیوەجیکردنی بکەێد.
